ועדת הפנים ואיכות הסביבה, כנסת 16, פרוטוקול מספר 88, 2003-11-17 12:00

יורי שטרן: אני פותח את הישיבה.

יורי שטרן: אנחנו דנים בתיקון לחוק הרשויות המקומיות (מימון בחירות).

יורי שטרן: בישיבה שהיתה בשבוע שעבר הוחלט לפצל את החוק על מנת להפריד בין הסעיפים שהם סעיפים להפעלה מיידית.

מירי פרנקל-שור: דנו בחלק המפוצל.

מירי פרנקל-שור: חלק אחד עבר פה בפגרה.

יורי שטרן: את מה שנשאר, אנחנו רוצים לפצל שוב.

ואסל טאהא: פיצול על פיצול.

יורי שטרן: ההפרדה היא לפי הדחוף והדחוף פחות.

יורי שטרן: הדברים שקשורים למימון הבחירות שעברו כעת, באמת יש לו דחיפות.

יורי שטרן: אני מבקשים לתת לרשימות שלא הגישו בקשת מימון לעשות את זה תוך 45 יום, וזה דבר דחו.

יורי שטרן: אשר לשאר הסעיפים, אני הבנתי שהיועצים המשפטיים של משרד הפנים והמפקח הארצי על הבחירות הגיעו למסקנה שהם כבדים מדי.

יחזקאל לביא: הם חייבים ניסוח מחדש.

יורי שטרן: הסעיפים האלה כבדים מכדי לעשות את זה בחיפזון, ואין גם סיבה לעשות את זה בריצה כזאת.

יורי שטרן: אני מבקשת מהיועצת המשפטית של הוועדה להסביר את הפיצול הזה.

מירי פרנקל-שור: אני רוצה להוסיף לדביר היושב ראש, שהחלק שאותו אנחנו לא מפצלים ונשאר בוועדה - נמתין עד שהממשלה תגיש הצעת חוק להסדיר ולעגן בהוראת קבע את החלק שעבר בהוראת שעה, ואנחנו נאחד את שתי הצעות החוק ונגיש הצעת חוק מסודרת, כי הדברים שזורים זה בזה.

מירי פרנקל-שור: לכן אנחנו דורשים את הפיצול לפי סעיף 121 לתקנון.

מירי פרנקל-שור: אסביר את התהליך.

מירי פרנקל-שור: אנחנו מבקשים היום פיצול, אנחנו את זה להצבעה בפני הכנסת שתאשר את הפיצול.

מירי פרנקל-שור: מחר נתכנס לאשר את אותו סעיף בקריאה שנייה ושלישית.

ואסל טאהא: אנחנו רוצים לגמור את זה, כדי לשלם לרשימות.

יורי שטרן: אנחנו מבקשים לפצל את סעיף 30 להצעת החוק הממשלתית.

יורי שטרן: מי בעד פיצול הצעת החוק כפי שהוסבר היום, להוציא ממנו את סעיף 30, ולאשר את זה להמשך הדיון לקריאה שנייה ושלישית?

יורי שטרן: בעד ההצעה - 2 נגד - אין נמנעים - אין ההצעה לפצל את סעיף 30 להצעת חוק הרשויות המקומיות (תיקון מס' 15 והוראת שעה), התשס"ד-2003, נתקבלה.

יורי שטרן: ההצעה התקבלה פה אחד.

יורי שטרן: פיצלנו את הצעת החוק והוצאנו ממנה את סעיף 30.

יורי שטרן: תודה רבה, הישיבה נעולה.